da en da nl ca da da de es da da da da da da da da da da da tr da da da da da de da da da da da da da da da da da da da nl da en da da es nl da
Belast ikke vagtlægen med receptfornyelse | Danmarks Apotekerforening
1.8.2022 11:30:26 CEST | Danmarks Apotekerforening
Undgå at ringe til vagtlægetelefonen, hvis recepten er udløbet. Gå i stedet for på apoteket, der kan hjælpe med at genordinere p-piller samt medicin mod en række kroniske sygdomme.
Regionernes akuttelefoner og lægevagter melder om, at mange belaster vagtlægen unødigt ved at ringe for at få fornyet en recept, da deres egen læge er på ferie. Men har man akut brug for at få fornyet en eksisterende recept, bør man gå på apoteket, der i mange tilfælde kan genordinere og udlevere den receptpligtige medicin, man skal bruge.
Helt konkret kan apoteket hjælpe med at genordinere følgende slags medicin: Insulin, p-piller, syrehæmmende medicin mod for meget mavesyre, forebyggende medicin mod den kronisk tarmsygdom colitis ulcerosa, adrenalin mod anafylaktisk chok, hormonnæsespray mod allergi samt hormoncreme mod eksem og psoriasis. Desuden kan apoteket udlevere medicin mod forhøjet blodtryk, kolesterol, astma, KOL, allergi og knogleskørhed.
Det er apotekernes uddannede behandlerfarmaceuter, der kan foretage genordinationen. Forudsætningen er, at man har en gyldig ordination fra lægen, og at man har været i stabil behandling med medicinen i mindst et halvt år. Gælder det p-piller, som vagtlægerne normalt ikke vil forny recepten på, skal man have brugt dem i mindst et år.
Apoteket skal udlevere den mindste pakning, og man må efterfølgende kontakte lægen, når han eller hun er tilbage fra ferie.
”Ordningen med, at man kan få hjælp på apoteket, hvis recepten er udløbet i eksempelvis ferieperioden, er nu tre år gammel, og der er stadigvæk mange, der ikke er opmærksomme på denne mulighed. Behandlerfarmaceuternes autorisation til at genordinere medicin er netop lavet for at hjælpe i situationer, hvor lægen måske holder ferie, og man har glemt at forny recepten. Det er ikke meningen, at regionernes akuttelefoner skal bruges til den slags,” siger sundhedsfaglig direktør Birthe Søndergaard fra Danmarks Apotekerforening.
Hun opfordrer til, at man benytter apoteket i stedet for at belaste lægevagten og dermed blokere for vigtige opkald.
Læs mere om apotekets mulighed for at genordinere medicin på www.apoteket.dk/raadgivning/paa-apoteket/behandlerfarmaceut. I appen ’apoteket’ kan man bl.a. få et overblik over, hvad man har af recepter, og hvornår de skal fornys www.apoteket.dk/medicin/app.
Yderligere information fås på Apotekerforeningens pressetelefon 27 73 21 85.
Information om Danmarks Apotekerforening
Følg pressemeddelelser fra Danmarks Apotekerforening
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Apotekerforening
Rekordstort antal studerende starter på farmakonomuddannelsen31.8.2022 10:08:30 CEST | Pressemeddelelse
Flere vil uddannes til farmakonom på apoteket. Interessen er så stor, at der er oprettet venteliste.
KL og Apotekerforeningen: Dosispakket medicin frigiver sundhedsmedarbejderes tid6.7.2022 10:58:01 CEST | Pressemeddelelse
Baseret på erfaringer i Aalborg Kommune kan 850 sygeplejersker og SOSU-assistenter i landets kommuner frigives til plejeopgaver, hvis man benytter apotekernes tilbud om at dosispakke borgernes medicin. 1. juli blev aftalen om honorering af læger for deres arbejde med dosispakket medicin forlænget frem til 1. december 2022.
Apotekerne glæder sig over bred opbakning til udvidelse af apotekets rolle20.5.2022 11:02:55 CEST | Pressemeddelelse
Apotekerne er en del af løsningen i den sundhedsaftale, som Folketingets partier har indgået.
Kosttilskud med jod hjælper ikke ved radioaktiv stråling2.3.2022 14:37:31 CET | Pressemeddelelse
Der meldes om stor efterspørgsel efter jodprodukter. Men kosttilskud med jod har ingen effekt ved et eventuelt atomudslip i Ukraine, og Sundhedsstyrelsen meddeler, at der ikke er behov for at have jod i beredskab i Danmark.
Du kan stadig nå den gratis influenzavaccination på apoteket10.1.2022 06:00:00 CET | Pressemeddelelse
Indtil på lørdag den 15. januar kan du nå at få det gratis stik mod influenza, hvis du er fyldt 65 år eller tilhører risikogruppen. Tilbuddet gælder også børn 2-6 år, der bliver vaccineret ved et pust i næsen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022